Fil-Qorti tal-Maġistrati (Malta) Bħala Qorti ta` Ġudikatura Kriminali Maġistrat Dottor Aaron M. Brignoli M.A. Law, LL.D. (melit) Il-Qorti rat l-imputazzjonijiet miġjuba kontra Paul Cameron u li għandu l-karta tal-identita bin-numri 035170(M) fejn ġie mixli talli f'xi ħin fil-għodu fit-3 ta' Novembru 2015 u fil-ġranet ta' qabel, f'Tas-Sliema b'diversi atti magħmulin minnu anke fi żminijiet differenti u li jiksru l- istess disposizzjoni tal-Liġi u li ġew magħmula b'riżoluzzjoni waħda : (1) Offenda l-pudur jew il-morali b'egħmil li sar f'lok pubbliku jew lok espost għall-pubbliku ai termini tal-Artikolu 209 tal-Kodiċi (2) Kif ukoll li bl-imġieba tiegħu ġab ruħu b'tali mod li ta fastidju lil Maria Koroma meta kien jaf jew messu jkun jaf li b'dak l-aġir kien ta fastidju għall-imsemmija Maria Koroma. (3) Li sar reċidiv ai termini tal-Artikoli 49 u 50 tal-Kodiċi Kriminali. (4) Il-Qorti ġiet mitluba sabiex tapplika d-disposizzjonijiet tal-Artikoli 412C tal-Kodiċi Kriminali fil-konfront ta' Mary Koroma kif ukoll l- Artikoli u 382A, 383 u 412D tal-Kodiċi Kriminali fil-konfront tal- Semgħet lill-Uffiċjal Prosekutur jikkonferma l-imputazzjonijiet kontra Rat li wara li ġew moqrija l-imputazzjonijiet lill-imputat huwa wieġeb li ma kienx ħati tal-imputazzjonijiet miġjuba. Semgħet il-provi prodotti u rat id-dokumenti eżibiti; Semgħet it-trattazzjoni tal-partijiet; Ikkunsidrat : - Illi kwantu għall-ewwel imputazzjoni din il-Qorti, mill-kumpless tal- provi prodotti quddiemha, tinsab moralment konvinta li fiż-żmien inkriminat l-imputat fil-fatt immasturba f'post pubbliku jew post espost għall-pubbliku. L-ewwel reat jirriżulta integrat. Illi kwantu għat-tieni imputazzjoni, miżjud matul is-seduta tal-25 ta' Jannar 2016 il-Qorti tirrileva s-segwenti. Il-Prosekuzzjoni addebitat ir-reat ta' fastidju skont l-Artikolu 251A tal- Kodiċi Kriminali. Il-Qorti hija moralment konvinta, mix-xiehda ta' Mary sive May Koroma u wliedha, li l-azzjoni tal-imputat li kien isegwi lil May Koroma bil-mixi kull meta hija kienet tmur timxi fix-xatt ta' Tigne, kif ukoll meta huwa kien jieqaf jitlajja jew saħansitra bilqegħda faċċata tagħha meta hija kienet tieqaf bilqegħda fuq bank, kienet tikkostitwixxi forma ta' fastidju fil-konfront tagħha. Il-Qorti pero f'dan il-kuntest probatorju tifhem li l-aktar ħaġa li dawn ix- xiehda kollha kienu qegħdin jiddejqu minnha kien il-fatt li l-imputat kien imur jimxi wara May Koroma u jsegwiha, filwaqt li jieqaf viċin tagħha meta hija tieqaf. Huma jinnutaw kif kien iħares lejha u jiċċaqlaq hekk kif hija kienet tiċċaqlaq u jieqaf meta hija kienet tieqaf. kienetx bdiet tħossha aktar sikura timxi f'dik it-triq minħabba dan l-aġir Din il-Qorti hija moralment konvinta li dan huwa każ partikolari ta' fastidju li jieħu l-forma ta' insegwiment. Issa f'dan il-każ il-Qorti rat li l- Prosekuzzjoni addebitat lill-imputat ir-reat ta' fastidju ġenerali taħt l- Artikolu 251A tal-Kodiċi Kriminali. Din il-Qorti kienet tilqa din it-teżi tal-Prosekuzzjoni li kieku din il-kawża kienet magħmula qabel id-daħla fis-seħħ tal-Artikolu 251AA bl-Att XXIV tal-2014. Bis-saħħa ta' dak l-Att ir-reat ta' fastidju taħt l-Artikolu 251A tal-Kodiċi Kriminali assuma aktar minn qatt qabel il-karattru ta' genus b'tipoloġija ta' azzjonijiet li sa dakinhar setgħu ikunu klassifikati li jaqgħu taħtu issa jiġu misluta u konċentrati f'reati ad hoc li jassumu karattru ta' species. Hekk jirriżulta li ġara bil-promulgazzjoni tar-reat ta' segwiment ta' persuna bil-moħbi skont l-Artikolu 251AA tal-Kodiċi Kriminali. Dan l- Artikolu jaqra hekk : - (1) Persuna: (a) li ġġib ruħha b'mod li jkun bi ksur tal-artikolu 251A(1), u (b) l-imġiba tagħha jammonta għal segwiment ta' persuna bil-moħbi, tkun ħatja ta' reat taħt dan l-artikolu. (2) Għall-finijiet tal-paragrafu (b) tas-subartikolu (1) ta' dan l-artikolu u l-artikolu 251BA(1)(a), persuna ġġib ruħha b'mod li l-imġiba tagħha tkun tammonta għal segwiment ta' persuna bil-moħbi jekk: (a) tammonta għal fastidju ta' dik il-persuna, (b) tikkostitwixxi xi wieħed mir-reati msemmija fis-subartikolu (3), u (ċ) dik il-persuna, li twettaq dik l-imġiba, taf jew imissha tkun taf li dik l-imġiba tammonta għal fastidju tal-persuna l-oħra. (3) Dawn l-atti li ġejjin għandhom jitqiesu bħala atti ta' segwiment ta' persuna bil- moħbi: (a) li wieħed jimxi wara persuna, (b) li wieħed jagħmel kuntatt, jew jittanta jagħmel kuntatt, ma' persuna bi kwalunkwe mezz, (ċ) il-pubblikazzjoni, bi kwalunkwe mezz, ta' xi dikjarazzjoni jew materjal ieħor - (i) li jirrigwarda jew li jagħti lil wieħed x'jifhem li jirrigwarda persuna, jew (ii) li jagħti lil wieħed x'jifhem li joriġina minn persuna, (d) il-monitoraġġ tal-użu ta' persuna tal-internet, tal-posta elettronika jew ta' kull forma oħra ta' komunikazzjoni elettronika, (e) li wieħed jitlajja fi kwalunkwe post, kemm pubbliku jew privat, (f) indħil f'xi proprjetà li tkun fil-pussess ta' persuna, (g) li wieħed joqgħod għassa jew jispija fuq persuna. (4) Persuna li tinsab ħatja ta' reat taħt dan l-artikolu teħel il-piena ta' priġunerija għal żmien minn sitt xhur sa tnax-il xahar jew multa ta' mhux iżjed minn għaxart elef euro (10,000), jew dik il-multa u priġunerija flimkien: Iżda l-piena għandha tiżdied bi grad wieħed meta r-reat isir kontra xi persuna msemmija fl-artikolu 222(1). Issa f'dan il-każ, ix-xiehda ta' May Koroma u wliedha jippruvaw l-elementi ta' dan l-ispeċje speċifika tar-reat ta' fastidju. għalhekk tali li jagħtu lok għal dan ir-reat, il-Prosekuzzjoni trid taddebita dan ir-reat lill-imputat u mhux ir-reat ta' fastidju ġereriku, anke jekk dak jikkostitwixxi l-genus. Ladarba l-Liġi tippreskrivi species ta' reat, il-Prosekutur għandu jaddebita dak l-i species u mhux jistrieh fuq Ma kienx l-iskop tal-Leġislatur li joħloq dan ir-reat speċifiku u fl-istess waqt iħalli li l-Prosekuzzjoni tkompli titmexxa in bażi għar-reat ġeneriku. Dan ir-reat ġie maħluq speċifikament sabiex dik il-fattispecie partikolari tas-segwiment tiġi indirizzata speċifikament b'reat ad hoc u b'pieni maġġorati inkwantu huma ogħla minn dawk preskritti fir- rigward tar-reat tal-fastidju ġeneriku. Għalhekk minkejja li r-reat ta' fastidju taħt l-Artikolu 251A tal-Kodiċi Kriminali huwa l-genus, bil-mod ta' kif ġie promulgat l-Artikolu 251AA, tal-Kodiċi Kriminali, inkluż kemm bil-fatt li : - (a) dan ir-reat li huwa bażat fuq fattispecie li titnissel u li tinkwadra ruħha fil-parametri tal-Artikolu 251A tal-Kodiċi Kriminali tant li l- imġieba tal-Artikolu 251A trid tkun saħansitra wieħed mill- elementi kostituttivi tar-reat ta' segwiment, (b) kif ukoll minħabba li l-piena preskritta għar-reat ta' segwiment hija maġġuri għal dik infliġġenda fil-każ ta' fastidju ġeneriku, ma jistax jingħad li r-reat ta' segwiment huwa reat minuri iżda kompriż u involut fir-reat ta' fastidju. Mill-banda l-oħra qajla jkun jagħmel sens ġuridiku li jingħad li r-reat aktar ampju u li minnu tnissel u li fuqu huwa bbażat ir-reat ta' segwiment u ċjoe ir-reat ta' fastidju taħt l-Artikolu 251A tal-Kodiċi Kriminali huwa reat li huwa minuri iżda kompriż u involut fir-reat ta' segwiment. Li r-reat ta' segwiment issa ingħata eżistenza separate u distinta minn dik tar-reat ta' fastidju ġeneriku huwa muri wkoll mill-kliem użat mill- Leġislatur innifsu meta ħoloq dan ir-reat. Il-kliem użati huwa tassattivi. Persuna li ġġib ruħha b'mod li jkun bi ksur tal-artikolu 251A(1) u l- imġiba tagħha tammonta għal segwiment ta' persuna bil-moħbi, tkun ħatja ta' reat taħt dan l-artikolu 251AA u mhux 251A tal-Kodiċi Hawnhekk jirriżulta għalhekk li l-Leġislatur silet din il- fattispecie u ppreskriviha f'reat speċifiku, u li kellu jiġi imputat f'dan il- każ. Peress li l-Prosekuzzjoni ma mexxietx il-kawża tagħha in bażi għal dan ir-reat ta' segwiment bil-moħbi skont l-Artikolu 251AA tal-Kodiċi Kriminali meta dak li stqarrew ix-xiehda Koroma, Grech u Fleri Rodwell kienu jinkwadraw pjenament fil-qafas tiegħu, din il-Qorti ma tistax issa ssib lill-imputat ħati taħt l-Artikolu 251A tal-Kodiċi Kriminali. Ikkunsidrat : - Illi kwantu għall-addebitu tar-reċidiva, din il-Qorti ssib Prosekuzzjoni resqet prova suffiċjenti tagħha u għalhekk sejra tikkonsidra lill-imputat bħala reċidiv fit-termini tal-Artikoli 49 u 50 tal- Kodiċi kif ingħad. DEĊIDE Li wara li inter alia rat l-Artikoli 18, 49, 50 u 209 tal-Kodiċi Kriminali, filwaqt li ssib lill-imputat Paul Cameron għar-raġunijiet premessi mhux ħati tat-tieni imputazzjoni u minnha tilliberah minn kull ħtija u piena, issibu ħati tal-imputazzjonijiet numri wieħed u tlieta skont l- imputazzjonijiet kif korretti matul is-seduta tal-25 ta' Jannar 2016. Illi kwantu għall-piena li għandha tiġi inflitta il-Qorti rat li l-imputat huwa pluri-reċidiv fl-istess tipoloġija ta' reat – ossija l-offiża tal-pudur u tal-morali b'egħmil li jsir f'post pubbliku. Dan jirriżulta wkoll mis- sentenza eżibita kif ukoll mill-fedina penali imżewqa tiegħu. Jidher biċ- ċar li l-imputat ma jistax jifhem li ma jistax jesponi ruħu u jimmasturba fil-pubbliku. Il-Qorti jidhrilha li f'dan il-każ il-piena għandha tkun waħda karċerarja effettiva in kwantu l-element tal-pluri-reċidivita tal- Mill-banda l-oħra din l-istorja ta' episodji mifruxa fuq snin twal tal-istess tipoloġija ta' reat tindika li hemm aspetti tal-personalita li għandhom jiġu professjonali minn persuni kompetenti fil-qasam tal-psikoloġija u psikjatrija. Il-Qorti għalhekk tikkundanna lill-ħati għall-piena ta' tliet xhur priġunerija u stante li l-piena żdiedet minħabba r-reċidiva, il-Qorti mhix qegħda timponi l-piena tal-multa simultaneament. Il-Qorti tirrakkomanda lid-Direttur tal-Faċilita Korrettiva ta' Kordin sabiex matul iż-żmien li l-ħati jagħmel residenti f'din il-Faċilita jipprovdi lill-ħati b'għajnuna ta' psikologu u psikjatra adetti mal-Faċilita sabiex forsi jagħraf jibdel l-imġieba tiegħu. Sadattant, il-Qorti qegħda testendi l-ordni taħt l-Artikolu 412C tal- Kodiċi Kriminali mogħtija nhar il-5 ta' Novembru 2015 għal perjodu ta' tliet snin millum. Sadattant wara li rat l-Artikolu 382A tal-Kodiċi Kriminali, il-Qorti qegħda wkoll sabiex issaħħaħ l-ordni tagħha ai termini tal-Artikolu 412C tal-Kodiċi Kriminali aktar il-fuq imsemmi toħroġ ordni ta' trażżin kontra l-ħati u li permezz tagħha tipprojbih għal perjodu ta' tliet snin milli jersaq lejn l-inħawi ta' Tas-Sliema. Mogħtija illum id-19 ta' Diċembru 2016 fil-Qrati tal-Ġustizzja,